Gandia se situa com la ciutat que més millora la qualitat de l'aire entre els municipis de menys de 100.000 habitants
03 febrer 2022

## Gandia se situa com la ciutat que més millora la qualitat de l'aire entre els municipis de menys de 100.000 habitants03 febrer 2022Última actualització: 03 febrer 2022

![](../gestion/img/4e22189646c8810b4551d4e603e91b89f60dd19bc1d6540c2243c508093800da.jpg)  
  

L'informe de l'Observatori de Sostenibilitat (OS) sobre la qualitat de l'aire a les ciutats durant el 2021 situa Gandia com la ciutat de la mida que més ha millorat la qualitat de l'aire durant el 2021 amb una reducció del 27%.

Al grup de municipis de menys de 100.000 habitants els que més han millorat han estat Gandia amb un -27%, Palència -23%, Avilés-21% mentre que les que han augmentat Guadalajara 11%, Ciudad Real 31% i Arrecife 43%.  
A més, Gandia se situa com la segona ciutat de les 80 analitzades com la de major reducció, sols per darrere de Múrcia.

L'informe ha analitzat l'evolució de tres contaminants clau N02, PM10 i PM2,5 a les 80 ciutats més grans que suposen uns 19 milions d'habitants del país (al voltant d'un 40% de la població del país que està sotmés a la pitjor qualitat de l'aire) durant l'any 2021 i ho ha comparat amb els anys anteriors.

La qualitat de l'aire és el risc principal per a la salut de les persones. L'estudi ha recopilat la informació de les tendències en la qualitat de l'aire de les ciutats a partir de l'Agència Europea de Medi Ambient amb l'objectiu d'analitzar les ciutats que han millorat més, les més contaminades i analitza l'efecte postcovid 19 de la contaminació a les 80 ciutats més poblades d'Espanya.

[Twittear](https://twitter.com/share)